 **R E P U B L I K A H R V A T S K A**

**KRAPINSKO-ZAGORSKA ŽUPANIJA**

 **Upravni odjel za prostorno uređenje,**

 **gradnju i zaštitu okoliša**

KLASA: UP/I-351-01/17-01/17

URBROJ: 2140/01-08/1-17-2

Krapina, 08. prosinca 2017.

Krapinsko-zagorska županija, Upravni odjel za prostorno uređenje, gradnju i zaštitu okoliša na temelju članka 160. stavka 1. i članka 162. Zakona o zaštiti okoliša (“Narodne novine” broj 80/13, 153/13 i 78/15) i članka 7. stavka 2. točke 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša (“Narodne novine” broj 64/08) objavljuje

**I N F O R M A C I J U**

**o zahtjevu za ocjenu o potrebi procjene utjecaja na okoliš uređenja potoka Putkovec, rkm 0+943,1 – 3+283,1 u Općini Đurmanec**

**Tijelo nadležno za provedbu postupka:** Upravni odjel za prostorno uređenje, gradnju i zaštitu okoliša, Magistratska 1, Krapina.

**Pravni temelj za vođenje postupka ocjene o potrebi procjene utjecaja zahvata na okoliš** su odredbe članka 82. stavka 1. Zakona o zaštiti okoliša i odredbe članaka 24., 25., 26. i 27. Uredbe o procjeni utjecaja zahvata na okoliš (“Narodne novine” broj 61/14, 3/17), u daljnjem tekstu: Uredba). Naime, za zahvate navedene u točki 2.2 *Kanali, nasipi i druge građevine za obranu od poplava i erozije obale* Priloga III., ocjenu o potrebi procjene utjecaja zahvata na okoliš provodi nadležno tijelo u županiji. Osim navedenog, člankom 27. stavkom 1. Zakona o zaštiti prirode (“Narodne novine” broj 80/13) utvrđeno je da se za zahvate za koje je određena provedba ocjene o potrebi procjene utjecaja na okoliš provodi prethodna ocjena prihvatljivosti za područje ekološke mreže u okviru postupka ocjene o potrebi procjene.

**Nositelj zahvata:** Hrvatske vode, Ulica grada Vukovara 220, Zagreb.

**Lokacija zahvata**

Zahvatom je obuhvaćen vodotok Putkovec koji je desna pritoka potoka Krapinice, a nalazi se na području Općine Đurmanec (k.o. Đurmanec, k.o. Putkovec, k.o. Hlevnica) u Krapinsko-zagorskoj županiji. Ušće u Krapinicu se nalazi u samom centru Đurmanca, dok uzvodnim dijelom prolazi ispod mosta na županijskoj cesti Đurmanec-Krapina te željezničkog mosta pruga Đurmanec-Lupinjak. Lokacija zahvata obuhvaća rkm 0+943,1 – 3+283,1 na području Općine Đurmanec.

**Sažeti opis zahvata**

Prilikom oborina većeg intenziteta voda se izlijeva iz korita potoka Putkovec i plavi okolne poljoprivredne površine, a ugrožava i naselja koja se nalaze uz potok. Kako se radi o urbaniziranom prostoru potrebno je hidrotehničkim zahvatima u vodotoku urediti režim tečenja na način da korito prihvati protok 25 g. povratnog razdoblja te se smanji opasnost od poplavljivanja okolnog terena.

Uređenje potoka Putkovec u horizontalnom smislu, prema projektu u potpunosti prati postojeću trasu korita Putkovec. Projektom je razmatrana dionica ukupne duljine 2.600 m, odnosno od stac. 0+818 do stac. 3+439. U uzdužnom smislu projektom su predviđene manje korekcije uzdužnog pada. Na dionici od stac 0+818 do 1+568 uzdužni pad je 0.7%, dalje od 1+568 do 1+948 pad je 0.6%, od 1+948 do 2+568 pad je 0.7% te od 2+568 do 3+440 pad je 1%. Projektirani poprečni profil potoka predviđa se kako slijedi. Od km 0+818.00 do km 3+210.00 te od 3+268 do 3+439 normalni profil dionice izvodi se lomljenim kamenom promjera 15-30 cm položenim na geotekstil 500 g/m², oblaže se dno i pokosi do visine 1.25, debljine obloge 40 cm. Lokalno, 5m uzvodno i 10 m nizvodno od mostova normalni profil dionice sastoji se od betonskog dna širine 2.0 m, betonskih nožica dim. 60 x 90, nagib pokosa 1:1.5, dubine oblaganja 1.25 m obloženim lomljenim kamenom u betonu C35-40 debljine 45 cm sa završnim pasicama izvedenim betonom C35/40.

Detalji o zahvatu nalaze se u Elaboratu zaštite okoliša koji je objavljen uz ovu Informaciju na internetskim stranicama Krapinsko-zagorske županije. Elaborat zaštite okoliša izradio je ovlaštenik C.I.A.K. d.o.o. iz Donjeg Stupnika u studenom 2017. godine.

**Sažeti opis postupka**

Ovlaštenik za obavljanje stručnih poslova zaštite okoliša je uz zahtjev o provedbi postupka ocjene o potrebi procjene utjecaja na okoliš dostavio Elaborat zaštite okoliša. Temeljem Elaborata traže se mišljenja tijela i/ili osoba određenih posebnim propisima i/ili JLP(R)S o tome da li je moguće očekivati značajan negativan utjecaj na područje njihove nadležnosti. Nakon razmotrenih mišljenja tijela i/ili osoba određenih posebnim propisima i/ili JLP(R)S i mišljenja javnosti i zainteresirane javnosti, Upravni odjel za prostorno uređenje, gradnju i zaštitu okoliša će donijeti rješenje, kojim će biti utvrđeno je li potrebno provoditi postupak procjene utjecaja na okoliš ili nije te rezultate Prethodne ocjene prihvatljivosti zahvata za ekološku mrežu.

**Nadležna tijela i pravne osobe s javnim ovlastima - sudionici u postupku:**

1. Hrvatska agencija za okoliš i prirodu, Zagreb, Radnička cesta 80,

2. Ministarstvo zaštite okoliša i energetike, Uprava vodnog gospodarstva, Zagreb, Ulica grada Vukovara 220,

3. Općina Đurmanec, Đurmanec, Đurmanec 137.

**Način očitovanja javnosti na informaciju**

Javnost i zainteresirana javnost može dostaviti mišljenje o zahtjevu za ocjenu o potrebi procjene utjecaja zahvata na okoliš u pisanom obliku na sljedeću adresu: Upravni odjel za prostorno uređenje, gradnju i zaštitu okoliša, Krapina, Magistratska 1, u roku od 30 dana od dana objave ove informacije, pozivom na gonju klasu.

**Način informiranja javnosti i zainteresirane javnosti o ishodu postupka:**

Upravni odjel za prostorno uređenje, gradnju i zaštitu okoliša objavit će na svojim internetskim stranicama ([www.kzz.hr](http://www.kzz.hr)) rješenje doneseno povodom predmetnog zahtjeva.

**PROČELNIK**

mr.sc. Stjepan Bručić, dipl.ing.